Volvo Philip

Volvo Philip var en konseptbil som ble bygget av Volvo i 1952. Den ble designet spesielt for markedet i USA, så den ble utstyrt med en prototype V8-motor kalt B8B som ytet 120 hk (89 kW) ved 4000 o/min og var utstyrt med dekk med hvite sider og ett snev av halefinner.

Designet var inspirert av biler fra USA og liknet på Kaiser fra 1951. Designeren var Jan Wilsgaard som også designet Volvo Amazon. Den ble imidlertid aldri satt i produksjon, og det ble kun laget en bil. Den bilen ble brukt i flere år av styret ved Bolinder-Munktell i Eskilstuna og er nå bevart på Volvo Museum i Gøteborg.

Dette kjøretøyet ble håndbygget under ekstremt hemmelighold, og ble gjenstand for grundig testing. V8-motoren kom imidlertid i produksjon i 1956 og ble brukt til lastebilen, Volvo Lv420 "Snabbe", så vel som til båter. Den var kjent for å være sterk og pålitelig, men også for det høye drivstofforbruket. Produksjonen av motoren ble avsluttet i 1973.

Referanser 

Konseptbiler
Bilmodeller introdusert i 1952
Volvo-modeller